Helikopter in ongeluk op Tsumeb - Ongelukke - Republikein
Thursday, July 09th, 07:17:07
Helikopter in ongeluk op Tsumeb
24 March 2020 | Ongelukke
Die bekende Tsumebse sakeman, mnr. Rainier Arangies, se helikopter was vanoggend op die Noorde-dorp se vliegveld tydens landing in 'n ongeluk betrokke.
Volgens mnr. Theo Shilongo, die waarnemende direkteur van die direktoraat vliegtuigongelukondersoeke in die ministerie van werke en vervoer, het die helikopter tydens landing omstreeks 10:15 hewig gevibreer en omgeslaan.
"Die Bell-helikopter met registrasienommer V5-HOZ is erg beskadig. Die vlieënier was alleen aan boord," het hy gesê.
Die vlieënier, mnr. Frans Henning, is glo nie beseer nie.
"Ek het dadelik 'n ondersoekbeampte, mnr. Herman Thomas, na Tsumeb gestuur om die ongeluk volledig te ondersoek."